

**Előterjesztés a Gárdonyi Géza Színházzal a 2025.évre kötendő fenntartói megállapodásról**

**Tisztelt Közgyűlés!**

Az előadó-művészeti szervezetek támogatásának részletes szabályairól szóló 428/2016. (XII. 15.) Korm. rendelet 11. §. határozza meg az előadó-művészeti szervezet és az önkormányzat között kötendő fenntartói megállapodás tartalmát.

A megállapodásban a művészeti tevékenységgel, a színházak alapító okirataiban meghatározott egyéb tevékenységgel és a gazdálkodással összefüggésben elvárt teljesítményt az adott területre jellemző mutatókkal, illetve megfelelő követelményleírással kell meghatározni. A megállapodás egyik melléklete a mindenkori önkormányzati költségvetésnek a Színházra vonatkozó kivonata, amely a 2025. évi költségvetési rendelet elfogadása után kerül a megállapodás mögé.

Eger Megyei Jogú Város Önkormányzata 2012. január 1-től fenntartója a Gárdonyi Géza Színháznak.

A határozat mellékletét képező fenntartói megállapodást egy évre 2025. január 1-től - december 31-ig javaslom megkötni.

A Kulturális és Innovációs Minisztérium Kultúráért Felelős Államtitkárság Művészeti Főosztályának 2024. december 4-én megkeresése alapján, a Főosztály kérte, hogy a fenntartó önkormányzatok küldjenek szándéknyilatkozatot a színházak közös működtetésének folytatására vonatkozóan Dr. Hankó Balázs kulturális és innovációs miniszter részére.

Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (EMTV) 16.§ (4) bekezdése szerint: *„Ha az önkormányzat az önkormányzati fenntartású színház részére a működéséhez szükséges forrásokat teljeskörűen nem biztosítja, az önkormányzat a Kormányhoz közös működtetésre vonatkozó kérelmet terjeszthet elő a Kormány által rendeletben meghatározott időpontig.”*

Az önkormányzati fenntartású színházak állami és önkormányzati közös működtetése kezdeményezésének határidejéről szóló 368/2019. (XII.30.) Korm. rendelet 1.§-a szerint - a fentebb részletezett esetben *„az önkormányzati fenntartású színházak állami és önkormányzati közös működtetésére irányuló kezdeményezés határideje a kérelmezett közös működtetés megkezdése évének március 1. napja.”*

Tekintettel arra, hogy a jelenleg a színházakra kötött jelenleg hatályos közös működtetési megállapodások 2024.december 31-én hatályukat vesztik, az önkormányzatnak kezdeményeznie szükséges a közös működtetést.

A fentiek értelmében Eger Megyei Jogú Város Önkormányzatának a Gárdonyi Géza Színháznak az állammal együtt történő a további közös működtetése céljából kérelemmel kell fordulnia Magyarország Kormányához 2025.március 1-ig.

Kérem a Tisztelt Közgyűlést, hogy az 1. és 2. határozati javaslatot elfogadni szíveskedjen.

Eger, 2024. december 5.

**Vágner Ákos**

polgármester

**1.Határozati javaslat:**

Eger Megyei Jogú Város Önkormányzatának Közgyűlése az előadó-művészeti szervezetek támogatásának részletes szabályairól szóló 428/2016. (XII. 15.) Korm. rendelet 11. §.-ban foglaltak szerint a Gárdonyi Géza Színházzal 1 éves időtartamra, 2025. január 1-től – 2025. december 31-ig kötendő fenntartói megállapodás a határozat melléklete szerinti tartalommal jóváhagyja.

A Közgyűlés felhatalmazza a polgármestert a fenntartói megállapodás aláírására.

**Felelős**: Vágner Ákos polgármester megbízásából

Dr. Kormos Ádám irodavezető, Kabinet Iroda

Blaskó Balázs igazgató, Gárdonyi Géza Színház

**Határidő**: 2024.december 31.

**2. Határozati javaslat:**

Eger Megyei Jogú Város Önkormányzatának Közgyűlése az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 16. § (4) bekezdése, valamint az önkormányzati fenntartású színházak állami és önkormányzati közös működtetése kezdeményezésének határidejéről szóló 368/2019. (XII.30.) Korm. rendelet 1. §-a alapján felhatalmazza Vágner Ákos polgármestert a Gárdonyi Géza Színház állami és önkormányzati közös működtetésére vonatkozó kérelem benyújtására.

**Felelős**: Vágner Ákos polgármester megbízásából

Dr. Kormos Ádám irodavezető, Kabinet Iroda

**Határidő**: 2024.december 31.